Suchinthana/si-wikipedia huggingface dataset:
හර පත

වාණිඡ බැංකු විසින් සිය ගනුදෙනු කරැවන් වෙත ඔවුන්ගේ තැන්පතු වල වටිනාකම අනුව හර කාඩි පත් නිකුත් කරනු ලැබේ. මෙහි විශේෂ ලක්ෂනය වන්නේ අනුමත වෙළද ආයතන වලින් භාණ්ඩ මිළදී ගැනීමේ දී නියමිත වටිනාකම ගැනුමිකරැ‍ගේ ගිණුමෙන් විකුණුමිනරැගේ ගිණුමට මාරැ වීමයි. ‍‍‍මේ සදහා දෙපාර්ශවයටම බැංකු ගිණුමි තිබිය යුතු වේ.

හර පත් වලට නිදසුන් ලෙස
♦ සම්පත් බැංකුව - සෙට්
♦ කොමර්ෂල් බැංකුව - කැට් සුපර්

හර පත් හා ණය පත් අතර මූලික වෙනස වන්නේ හරපත් තැන්පතු වටිනාකම පදනම් කරගෙන නිකුත් කිරීමත්, ණයපත ණය පදනම මත නිකුත් කිරීමත්ය. ව්‍යාපාරිකයන්ට මෙම කාඩ්පත් මගින් අවශ්‍ය භාණ්ඩ පහසු‍වෙන් මිලට ගැනීමටත් මුදල් ගෙනයාමේ අවදානම අඩු වීමත් යන වාසි අත් කරගත හැකිය.

හර පත් පද්ධති වර්ග

ආශ්‍රිත
 ණය පත් (Credit Card)
 පේපෑල් (PayPal)
විජයබා කොල්ලය

විජයබා කොල්ලය යනු  1521 දී සිදුවූ ඓතිහාසික සිද්ධියක් වන අතර එහිදී කෝට්ටේ රජුගේ (සයවන විජයබාහු රජ) පුතුන් තිදෙන ඔවුන්ගේ පිය රජුට එරෙහිව කැරලි ගසමින් තම පියා මරා දමා රාජධානිය තමන් අතරෙහි බෙදා ගත්හ.

සත්වන විජයබාහු  රජ හට ඔහුගේ පළමු විවාහයෙන් (කීරවැල්ලේ බිසව) පුතුන් තිදෙනෙකු වූ අතර ඔවුහූ  බුවනෙකබාහු (පසුව කෝට්ටේ  සත්වන බුවනෙකබාහු රජ ), පරරාජසිංහ (පසුව රයිගම් බණ්ඩාර) සහ  මායාදුන්නේ (පසුව සීතාවක මායාදුන්නේ රජ) නම් වූහ. රජු දෙවන වරට විවාහ වූ බිසව හට, දේවරාජා නම් පුතකු විය. ඔහුගේ දෙවන බිසවගේ ඉල්ලීම ප්‍රකාර, ඔටුන්න හිමි කුමරු බවට දේවරාජා නම් කෙරුමට පිය රජු විසින් තීරණය කර ඇති බව දැනගත් කුමරුවන් රජුට එරිහි වූහ. කුලියට ගත් විදේශිකයෙකු ලවා රජු මාලිගාව තුලදීම ඝාතනය කරවන ලදි. මෙම සිදුවීම හැඳින්වෙන්නේ විජයබා කොල්ලය යනුවෙනි.

පසුබිම
1521 දී සිදුවූ විජයබා කොල්ලයේ ප්‍රතිඵලයක් වශයෙන්, කෝට්ටේ රාජධානිය තුන් කොටසකට බෙදිණි. කුමරුවන් තිදෙනා අතුරින්  මායාදුන්නේ බාලයා වුවද සම්පූර්ණ සිද්ධියේ නියමුවා වූයේ මොහුය. කෝට්ටේ රජු බවට පත් වීමට මායාදුන්නේ සිහින මැවූ අතර සත්වන බුවනෙකබාහු මුල සිටම මොහු ගැන සැක කරමින්  පෘතුගීසින්ගේ උදව් පැතීය. එබැවින් මෙම සිද්ධිය නිසාවෙන් අභ්‍යන්තර ආරාවුල් සහ  ශ්‍රී ලාංකික රාජධානියන්හී කටයුතු වලට අත පෙවීමට පෘතුගීසින්ට ඉඩ සැලසුණි.

මෙයද බලන්න 
 මායාදුන්නේ
 කෝට්ටේ රාජධානිය
 සීතාවක රාජධානිය
විද්‍යා පීඨය, කොළඹ විශ්ව විද්‍යාලයය

විද්‍යා පීඨය  යනු පීඨ හතකින් සමන්විත කොළඹ විශ්වවිද්‍යාලයයේ එක් පීඨයකි. දිවයිනේ පැරණිතම විද්‍යා පීඨය වන අතර, උපාධි හා පශ්චාත් උපාධි පාඨමාලා රැසක් මෙම පීඨය මඟින් පිරිනමනු ලැබේ. 

1942දී ලංකා විශ්ව විද්‍යාලයය යටතේ පිහිටුවන ලද අතර, එය ලංකාවේ පැරණිතම පීඨ දෙකෙන්ද එකක් වේ. ආරම්භයේදී මෙහි ආචාර්ය මණ්ඩලය සෑදී ඇත්තේ ලංකා කාර්මික විද්‍යාලයේ ආචාර්ය මණ්ඩලය මඟිනි ‍. පීඨයෙන් කොටසක් මෙහි ඉතිරිව පවතිද්දී ඉතිරිය පේරාදෙණියට ගෙන යන ලදී. පීඨය මඟින් රසායන විද්‍යාව, ගණිතය, න්‍යෂ්ඨික විද්‍යාව, භෞතික විද්‍යාව, සංඛ්‍යානය, උද්භිද විද්‍යාව, සහ සත්ත්ව විද්‍යාව පිළිබඳ අධ්‍යයන හා පර්යේෂන සිදු කරනු ලබයි.

අධ්‍යයනාංශ
රසායන විද්‍යා අධ්‍යයනාංශය
ගණිත අධ්‍යයනාංශය 
 භෞතික විද්‍යා අධ්‍යයනාංශය
Centre for Instrument Development
 සංඛ්‍යනය හා ගණිතමය මුල්‍ය  අධ්‍යයනාංශය
උද්භිද විද්‍යා අධ්‍යයනාංශය 
සත්ත්ව විද්‍යා අධ්‍යයනාංශය
න්‍යෂ්ඨික විද්‍යා අධ්‍යයනාංශය

Notable Alumni 
 මහාචාර්ය ස්ටැන්ලි විජේසුරේන්ද්‍ර  - කොළඹ විශ්ව විද්‍යාලයේ හිටපු උපකුලපතිතුමා.
විද්‍යාජෝති මහාචාර්ය වී.කේ. සමරනායක - කොළඹ විශ්වවිද්‍යාලයේ විද්‍යා පීඨයේ හිටපු පීඨාධිපති සහ කොළඹ විශ්වවිද්‍යාලීය පරිගණක අධ්‍යයනායතනයේ නිර්මාතෘ හා අරම්භක අධ්‍යක්ෂකතුමා.
 මහාචාර්ය නලින් ද සිල්වා - කැළණිය සරසවියේ විද්‍යා පීඨයේ පීඨාධිපතිතුමා.
 ආචාර්ය ගිහාන් වික්‍රමනායක - - අංශාධිපති හා ජ්‍යෙෂ්ඨ කථිකාචාර්ය, Department of Information Systems Engineering of the University of Colombo School of Computing.

ආශ්‍රිත හා පිටත සබැඳි
විද්‍යා පීඨ නිල වේබ් අඩවිය (පි‍ටුව නොපෙන්වයි.)
හේවාවිතාරණ මහා විද්‍යාලය

හේවාවිතාරණ මහා විද්‍යාලය යනු ශ්‍රී ලංකාවෙහි රාජගිරිය ප්‍රදේශයෙහි තිබෙන මිශ්‍ර පාසලකි. හේවාවිතාරණ මහා විද්‍යාලය සතුව අංශ දෙකක් තිබේ එනම්, ප්‍රාථමික අංශය (1 ශ්‍රේණියේ සිට 5 ශ්‍රේණිය දක්වා) සහ ද්විතීය අංශය (6 ශ්‍රේණියේ සිට 13 ශ්‍රේණිය දක්වා) වශයෙනි.

ඉතිහාසය

හේවාවිතාරණ මහා විද්‍යාලය අනගාරික ධර්මපාලතුමා විසින් ආරම්භ කරන ලදී.

පාසල් ගීය
සැරදේ අප විදුහල් මාතා
සිරිලක් මව් තුරුලේ ..... ආ....
ශාන්ති සාදා දී සැමදා

හේවාවිතාරණ විදුහල් මාතා
වේ අපගේ ජිවය සැමදා
ශාස්ත්‍ර කලා විද්‍යා නිති වඩවා
කිර්ති සදා සැරදේ සැරදේ

සැරදේ අප....

දෙස බස රැස අප හද වැඩු මාතා
සනසමු එක්සත් වී සැවොමා
කිතු ගොස පතුරා යහගුණ වඩවා
කිර්ති සදා සැරදේ සැරදේ

සැරදේ අප....

දම්පල් හිමි නාමය රැකදේවා
අප හද ශක්තිය පා බැති පා
ගාමිණි පැරකුම් වැනි විරුවන් ලැබ
කිර්ති සදා සැරදේ සැරදේ

සැරදේ අප විදුහල් මාතා....

හේවාවිතාරණ මහා විද්‍යාලය අද
හේවාවිතාරණ මහා විද්‍යාලයෙහි අද වන විට සිසුන් 2000 කට අධික සංඛ්‍යාවක් ඉගෙනුම ලබන අතර එක් විදුහල්පතිවරයෙක්ද , උප විදුහල්පතිවරු දෙදෙනෙක්ද සිටියි.

විදුහල්පතිවරු

විද්‍යාලයීය නිවාස
විද්‍යාලයීය නිවාස' නම් සහ වර්ණයන්:
 තේඡ : Blue 
 සූර : Red 
 ධිර : Yellow 
 වීර : Green

ප්‍රාථමික අංශය
ප්‍රාථමික අංශයේ 1 ශ්‍රේණියේ සිට 5 ශ්‍රේණිය දක්වා පන්ති පැවැත්වේ.

ක්‍රීඩා

 මලල ක්‍රීඩා

 ක්‍රිකට්

 වොලිබෝල්

බාහිර සබැඳි

ශ්‍රී ලංකාවේ ජාතික පාසල්
බෞද්ධ පාසල් - ශ්‍රී ලංකා
ජෝන් ධර්ම දූතයා

ශාන්ත ජෝන් ධර්ම දූතවරයා යනු, ජේසුස් වහන්සේගේ ධර්ම දූතයින් 12 දෙනොගෙන් එක් අයෙකි. ක්‍රිස්තියානු විශ්වාසය අනුව මොහුව හඳුන්වන්නේ නව ගිවිසුමේ විවිධ කාර්යයන්ට සම්බන්ධව ලේඛකයෙකු හැටියටයි. ජෝන්ගේ  ශුභාරංචිය, ජෝන්ගේ  සංදේශය සහ හෙළිදරව් නම් ග්‍රන්ථය රචනය මොහු විසින් සිදුකරන ලද මහගු මෙහෙවරෙන් කොටසකි.
නව තෙස්තමේන්තුව - නව ගිවිසුම

නව ගිවිසුම කතෘන් කිහිපදෙනෙක් විසින් ලියන ලද නිර්මාණ කීපයක එකතුවකි. සංස්කෘතික මතය අනුව  මේවා සියල්ල අපෝස්තුළුවරුන් විසින් ලියන ලද්දකි. කෙසේ ‍වුවත් නව යුගයේ දී ඵෙතිහාසික සෙවීම් හා විරුද්ධවාදී පාඨ වල ඉහළ යෑමත් සමඟ මෙම පැවතීම් සමහරු ප්‍රතික්ෂේප කරනු ලැබේ. මෙහිලා වැදගත් වන නූතන අදහස් තවමත් සාකච්ඡා කරනු ලැබේ.
       
පාවුළුගේ සන්දේශ හත බොහෝ ශාස්ත්‍රඥයින් විසින් සත්‍ය බව පිළිගැනේ. (රෝම, 1 කොරින්ති, 2 නොරින්ති, ගලානි, පිලිප්, 1 තෙසලෝනි සහ Philemon). ක්‍රිස්තියානු ශාස්ත්‍රවරයෝ  සංස්කෘතික පැවතීම්  පිළිගත් නමුත් නිදහස් මත දරන  ශාස්ත්‍රවන්තයෝ පාවුළුගේ කර්තෘත්වය ගැන ප්‍රශ්න නඟයි. කෙසේ වුවත් හෙබ්රව් යනු පාවුළු විසින් නොලියන ලද්දක් බවට ශාස්ත්‍රවන්තයෝ කියති. හෙබිරම්ගේ කර්තෘත්වය ගැන ද ප්‍රශ්න නැගේ. බර්නබස් හෝ සිලාස් හෝ ලුක් වැන් පාවුළු‍ගේ හෝ ලඟින් ආශ්‍රය කළවුන් විසින් හෙබ්රව් රචනා කළ බවට ඉතිහාසඥයෝ  උපකල්පනය කරති.

පාවුළුගේ නොවන ග්‍රන්ථ වල කර්තෘත්වය පිළිබඳව නූතන යුගවලදී තර්ක කෙරේ. මෙම පැවතීම් ක්‍රිස්තියානි නොවන උගතුන් අතර ධ්රූවනය වේ. බහුතරයක්  ජනතාවගේ මතයන් ද  ඉන් අපහැදිලි  වේ.

මතෙව් ලුක් හා මාක්‍ගේ ශුභාරංචියේ  synopitic gospels එකිනෙකට සබැදිය. දේව ධාර්මික ‍නොවන  ශාස්ත්‍රවන්තයින්ගේ ප්‍රධානතම මතය වන්නේ  (Two source Hypothesis) මතෙව් හා ලූක් මාක් ශුභාරංචියෙන් පැවත ආ බවටත් තවද ‍පොදු මුලාශ්‍රයක් වන  Q මුලාශ්‍රය ද  පැවතී ආ බවක් ගැනද මෙම කල්පිතයේ කියැවේ. 
   
(Q - quelle : මුලාශ්‍රයට ජර්මන් භාෂාවෙන් කියන වචනය)  Q පිළිබඳ නැවත අර්ථ කථනය කොට ඉදිරිපත් කිරීමේ කල්පිතයට ශාස්ත්‍රවන්තයින් විරුද්ධ වේ. බොහෝ වෘත්තීය Q ශාස්ත්‍රවන්තයෝ මෙය තනි ලියවිල්ලක් බව විශ්වාස කරති. ‍තව ස්වල්ප දෙනෙක් Q ලියවිලි කීපයක එකතුවක් බව ප්‍රකාශ කරති. සංස්කෘතික මත අනුව මතෙව් මෙය පළමු ලියුමක් බවටත්, එයින් මාක් හා ලූක් පැවතෙන බවටත් උපකල්පනය කෙරේ.
කොජටික්වරුන්ගේ ග්‍රන්ථ 52 ක් ඇතුළු මෙම ලියවිලි එකතුව තෝමස් ෆිලිප් ජාකොබ් ජොහාන් හා අනෙක් අයගේ  ශුභාරංචි වලද අඩංගු වේ. මොවුන් මෙහිදී පිටපත් ඉදිරිපත් කෙරේ. මුල් ආකෘතින් සොයා නොගැනීම නිසා  වියතුන්  එහි දිනගත  කිරීම් පිළිබඳ විවාද කරති. ලෝකයේ විශ්වාසනීය  ප්‍රකාශ කෘතීන් පිළිබඳව ප්‍රකාශ කරන්නේ පාවුළුගේ සන්දේශය ඔස්සේයි. අනෙක් ඉතිරි ග්‍රන්ථ සංස්කෘතික මතය ලෙසින් හා නිර්මාණමික ලෙසින් සලකනු ලැබේ.
ශ්‍රී ලංකාවේ කන්තලේ කලාපයෙහි රජයේ පාසැල් ලැයිස්තුව

ශ්‍රී ලංකාවේ කන්තලේ කලාපයෙහි රජයේ පාසැල් ලැයිස්තුව  දැක්වීමේදී  එය ගෝමරන්කඩවෙල, කන්තලේ, මොරවැව, පදවි  සිරිපුර, හා සේරුවාවිල යන අධ්‍යාපන කොට්ඨාශවලට අදාල රජයේ පාසැල් ලැයිස්තු වශයෙන් දැක්විය හැකිය.

ගෝමරන්කඩවෙල අධ්‍යාපන කොට්ඨාශය

කන්තලේ අධ්‍යාපන කොට්ඨාශය

මොරවැව අධ්‍යාපන කොට්ඨාශය

පදවි සිරිපුර අධ්‍යාපන කොට්ඨාශය

සේරුවාවිල අධ්‍යාපන කොට්ඨාශය
තනි වචන (සිංහල භාෂාව)

වචන කිහිපයක් වෙනුවට යොදන තනි වචන සිංහල භාෂාවේ දක්නට ලැබේ.

පාද හතරක් ඇති - සිවුපා
පොත් සදහා කාලය ගත කිරීමට ඇති ස්ථානය - පුස්තකාලය
දෑසම නොපෙනෙන පුද්ගලයා - අන්ධයා
ප්‍රගතියට යාමට කැමති - ප්‍රගතිශීලී
බිය උපදන සුළු - බියජනක
පවුලක උපන් පළමු දරුවා - කුළුඳුල්
සමාජයට කැමති - සමාජශීලී
මිලකළ නොහැකි - අමිල
දොළොස් මසකට වරක් - වාර්ෂික
ගසක අතු බෙදෙන තැන - දෙබල
ජනතාව අඩු - ජනශුන්‍ය
මෙරටට ගෙන එන - ආනයන
මෙරටින් විදේශවලට යවන - අපනයන
ඇඳුම් මසන්නා - සන්නාලියා
කොණ්ඩය කපන්නා - කරණවෑමියා
කෑම උයන්නා - අරක්කැමියා
සපත්තු මහන්නා - සපතේරුවා
ගමෙහි වාසයකරන්නා - ගැමියා
රජුට තුති ගී ගයන්නා - වන්දිභට්ටයා
ස්වාමියා මළ ස්ත්‍රිය - වැන්දඹුව
ජලය නැති කාලය  - ඉඩෝරය
පාගන ලද ගොයම - මැඩවුම
පරපුරෙන් පරපුරට පැවත එන - පාරම්පරික
නළලට වැටෙන කෙස්රොද - කියඹුව
උස බිමක ඇති තැනිතලා බිම්කඩ - සානුව
තාපසයන් වාසයකරන ස්ථානය - අසපුව
යකඩින් කරන ලද - අයෝමය
දැවයෙන් කරන ලද - දැවමුවා
රිදියෙන් කරන ලද - රිදීමුවා
ගලින් කරන ලද - ශෛලමය
සාමයට කැමති - සාමකාමී
සැමදාම පවතින - සදාකාලික
අනුන් ගැන සිතන්නා - පරාර්ථකාමී
තමන් ගැන පමණක් සිතන්නා - ආත්මාර්ථකාමී
දිවි ඇති තාක් -  යාවජීව
ජලය නොමැති - නිරුදක
අඳුර වැටී රෑ බෝවෙන වෙලාව - ගොම්මන
නෙත් පිනවන - නෙත්කළු
සිත් පිනවන - සිත් කළු
කන් පිනවන - කන් කළු
ඔටුනු පැළඳවීමේ මංගල්‍යය-මෞලිමංග්‍ය 
මඩෙහි උපන් - පංකජ
ජනතාව බොහෝ ඇති -ජනාකීර්ණ
 දෙව් මිනිසුන් සහිත - සනරාමර

සිංහල
සිංහල වචන
කර්නලය (පරිගණක)

කර්නලය යනු බොහෝ පරිගණක මෙහෙයුම් පද්ධතිවල ප්‍රධාන ඒකකයකි. මෙය යෙදවුම් මෘදුකාංග වලට පරිගණකයේ දෘඩාංග පද්ධති සමඟ තොරතුරු හුවමාරු කරගැනීමට පහසුකම් සපයන පරිගණක වැඩසටහනකි.
පරිගණක විද්‍යාව
ශ්‍රී ලංකාවේ මුත්තූර් කලාපයෙහි රජයේ පාසැල් ලැයිස්තුව

ශ්‍රී ලංකාවේ මුත්තූර් කලාපයෙහි රජයේ පාසැල් ලැයිස්තුව  දැක්වීමේදී  එය කින්නියා, මුත්තූර් හා ඊච්චිලම්පත්තු යන අධ්‍යාපන කොට්ඨාශවලට අදාල රජයේ පාසැල් ලැයිස්තු වශයෙන් දැක්විය හැකිය.

කින්නියා අධ්‍යාපන කොට්ඨාශය

ඊච්චිලම්පත්තු අධ්‍යාපන කොට්ඨාශය
ඇමඩෝ ඇවගාඩ්‍රෝ

ඇමඩෝ ඇවගාඩ්‍රෝ උපත ලැබුවේ ඉතාලියේ මියුරින්හි පියඩ්මොන්ට් නම් වංශවත් පවුලකය. ඔහුගේ උපන් දිනය යෙදී ඇත්තේ 1776 අගෝස්තු 9 වන දිනටය. ඔහු වඩා ප්‍රචලිත වන්නේ මෞලික ස්කන්ධය හා ඇවගාඩ්‍රෝ නියමය වැනි විද්‍යාවේ සොයාගැනීම් වලටය. ඔහුට කරන ගෞරවයක් ලෙස ද්‍රව්‍ය (පරමාණු, අණු හෝ අයණ) මෞලයක ඇති ද්‍රව්‍යය ප්‍රමාණය ඇවගාඩ්‍රෝ අංකය ලෙස හඳුන්වයි.
  
1811 දී ඔහු මෞලික ස්කන්ධවල සාපේක්ෂ ස්කන්ධයන් සොයන්නේ කෙසේද පිළිබඳවත් ඇවගාඩ්‍රෝ කල්පිතයන් සඳහන් කරමින් ලිපියක් පළ කළේය. මෙය ප්‍රංශ සඟරාවක් වන ''ජුවර්නල් ඩි ෆිසික්ස්, ඩි වයිමි එම් ඩි හිස්ටොරී නැචුරෙල්" සඟරාවට යොමු කරන ලදී.

1820 දී ඔහු මියුරින් විශ්වවිද්‍යාලයේ භෞතික විද්‍යාව පිළිබඳ මහාචාර්යවරයකු බවට පත්විය. ඔහුගේ පෞද්ගලික ජීවිතය පිළිබඳව වැඩි සඳහනක් දක්නට නොලැබේ. එනමුත් ඔහු ෆෙලිසිටා මාසේ සමඟ විවාහ වූ බවත්, දරුවන් 6 දෙනෙක් ලද බවත් පැවසේ.

ඇවගාඩ්‍රෝ මහජන උපදේශන පිළිබඳ රාජකීය සුපිරි කවුන්සිලයේ සාමාජිකයකු ද වේ. ඔහු විශ්වවිද්‍යාලය තුළ සංඛ්‍යානය, කාලගුණ විද්‍යාව හා බර හා මිනුම් පිළිබඳ ධුරද ‍ හෙබවිය.

ඔහු සොයාගත් ඇවගාඩ්‍රෝ අංකය පළමුව ජර්මන් ජාතික ජෝන් ජෝසප් ලෝෂ්මිඩ්ට් විසින් ගණනය කරන ලදී. මෙය ලෝෂ්මිඩ්ට් අංකය ලෙස ජර්මන් කතාකරන රටවල් වල හඳුන්වයි.
දෙවන එලිසබෙත් රැජිණ - එක්සත් රාජධානිය

දෙවන එළිසබෙත් රැජිණ වූ කලී නිදහස් ජනපද දහසකද, මුහුදෙන් එතෙර යටත් විජිතයන් වලද පාලිකාවයි. ඇය වාසය කරනුයේ එක්සත් රාජධානිය තුළයි. ඇය සතුව තිබූ පැරණි රාජධානිය ඇයගේ මුතුන් මිත්තන් විසින් පාලනය කරන ලද, දේශයන් වලින්ද සමන්විත විය. ඇගේ පියාවූ හය වන ජෝර්ජ් රජු 1952 පෙබරවාරි මස මියයාමෙන් පසු ඇය සිහසුනට පත්වුවාය.

එක්සත් රාජධානියට අමතරව ඇය කැනඩාව, ඕස්ට්‍රේලියාව, නවසීලන්තය, ජැ‍මෙයිකාව, බර්බඩෝසය, ග්‍රෙනාඩාව, පැපුවා නිව්ගිනියාව, සොලමන් දූපත්, තුවාලූ, ශාන්ත ලුසියා, ශාන්ත වින්ස්ටන් සහ ‍ග්‍රෙනඩ්න්ස්, ඇන්විගුවා සහ බාබුවා, බෙලිසය සහ ශාන්ත කෙට්ස් සහ හෙවිස් යන රටවලද රැජිණ ලෙස කටයුතු කරයි. එම සෑම රටකම අග්‍රාණ්ඩුකාර තනතුර දරනු ලබන්නේ එතුමිය විසිනි.

මෙම රටවල් 16 පොදු රාජ්‍ය මණ්ඩලීය රාජධානි ලෙස හඳුන්වයි. ඔවුන් සමඟ සම්බන්ධ වූ අනෙකුත් රාජ්‍යවල ජනගහනය මිලියන 129 ඉක්මවයි.

න්‍යායාත්මකව ඇයගේ බලය අති විශාලය. නමුත් ප්‍රායෝගිකව ඇය දේශපාලනමය කටයුතු  සඳහා මැදිහත් වන්නේ කලාතුරකිනි. එක්සත් රාජධානිය තුළදී නම් ඇය තම රජයේ අමාත්‍යවරුන් සමඟ විවිධ සම්බන්ධතා මඟින් රටෙහි අභ්‍යන්තර කටයුතු වලට දායක වෙයි. II වන එළිසබෙත් රැජිණ වෙනත් තනතුරු රැසක් ද දරනු ලබන්නීය. ඒවා නම් පොදුරාජ්‍ය මණ්ඩලයේ ප්‍රධානියා, එංගලන්ත දේවස්ථානවල ප්‍රධානියා, නොමැන්ඩ් හි සිටුවර, මෑන්හි ප්‍රධානියා, ‍ ෆිජිහි ප්‍රධානියා යන ඒවාය.
     
ඇයගේ සුවිශාල රාජ්‍යයේ විශාල වෙනස්කම් අද වනවිට සිදුවෙමින් පවතී. එනම් බොහෝ රාජ්‍යයන් අද බ්‍රිතාන්‍ය පරිපාලනයෙන් අත්මිදී ස්වාධීනව කටයුතු කිරීමට උත්සාහ දරති.

1947 එළිසබෙත් රැජිණ පිලිප් කුමරු සමඟ විවාහ වුවාය. ඔහු උපත ලැබුවේ ග්‍රීසියේ සහ ඩෙන්මාකයේ කුමරු ලෙස වුවද, ජාති ප්‍රවේශනයෙන් පසු ඔහු පිලිප් මවුන්ට්බැටන් සහ එඩින්බරහි සිටුවර යන නම් වලින් හඳුන්වනු ලැබීය. වර්තමානය වනවිට මෙම දෙපළට දාව දරුවන් හතර දෙනකු සහ මුණුපුරන් අටදෙනකු ඇත. අටවැන්නාවූ විස්කවුන්ට් සෙවර්න් උපත ලැබුවේ 2007 දෙසැම්බර් 17, එඩ්වඩ් කුමරු සහ සොපී කුමරියට දාවය.

දෙවන එලිසබෙත් රැජිණ
බ්‍රිතාන්‍ය සිහසුනට හිමිකරුවෝ
මැක්ස් ප්ලාන්ක්



දිවිය හා වෘත්තිය
මොහු සාම්ප්‍රදායික පවුලකින් පැවත එන්නෙකි. ඔහුගේ සීයා සහ මී මුත්තා සිද්ධාන්තමය මුලධර්ම ආචාර්යවරු විය. ඔහුගේ පියා නීතිඥයෙකු වු අතර මාමා විනිසුරුවරයෙකු විය. 

ප්ලෑන්ක් ඉපදුනේ හොල්ස්ටේන්හි කීල් ප්‍රදේශයේය. දෙමාපියන් ජුලියස් විල්හෙම් ප්ලෑන්ක් හා එමා පැට්සිග්ය. ඔහු පවුලේ සය වැනි දරුවා විය. ඔහුගේ මතකයට අනුව 1864 දී ඇතිවු ඩැනිෂ් පර්සියානු යුද්ධයේදී පර්සියන් සහ ඔස්ට්‍රියන් හමුදා කීල් ප්‍රදේශයට ඇතුලු වුහ. 1867 ඔවුන් මියුනික් වලට පැමිණි අතර එහිදී ඔහු අධ්‍යාපනය ලබා ගැනීම උදෙසා මැක්සිවිල්යන් පාසැලට ගියේය. හර්මන් මුලර් හා ගණිතාචාර්යවරයෙක් යටතේ ඔහු තාරකා විද්‍යාවද යාන්ත්‍ර විද්‍යාව හා ගණිත ශාස්ත්‍රයද ඉගෙන ගත්තේය. බලශක්ති සුරැකීම ගැන ප්ලෑන්ක් මුලින්ම ඉගෙන ගත්තේ මුලර්ගෙනි. මොහු වයස 17 දී උපාධිය දිනා ගත් අතර භෞතික විද්‍යාව හා සම්බන්ධ වුයේ ඒ සමඟිනි. 

මැක්ස් ප්ලෑන්ක්ට  සංගීතයට සහජ හැකියාවක් තිබුණි. ඔහු විසින් පියානෝව, ඕගනය , සෙලෝව යන වාද්‍ය භාණ්ඩ වාදනය කරනු ලැබූ අතර ගීතද රචනා කළේය. කෙසේ වෙතත් ඔහු සංගීතය හැදෑරීම වෙනුවට භෞතික විද්‍යා විෂය ධාරා හැදෑරුවේය.
         

මියුනිකි භෞතික විද්‍යා ආචාර්යවරයෙකු වන ෆිලිප් වොන් ෆ්ලෑන්ක්ගේ උපදෙස්  වලට අනුව භෞතික විද්‍යාව හැදැරීම ප්ලෑන්ක් ප්‍රතික්ෂේප කළේය. ඔහු කියා සිටියේ “මෙහි ඇති සියලු දේ සොයාගෙන ඇත” යනුවෙනි. ඔහුට නව සොයා ගැනීම් අවශ්‍ය නොවූණි. ඔහු 1874 මියුනික් විශ්වවිද්‍යාලයට ඇතුලු විය. ෆිලිප් වෝන් ජොලී යටතේ ඔහුගේ විද්‍යා ක්ෂේත්‍රයේ පර්යේෂණවල නියැළුණේය. රත්වු ප්ලැටිනම් තුළින් පැතිරුණු හයිඩ්‍රජන් ගමන් කිරීම ඇරඹුවේය. පසුව ඔහු ප්‍රායෝගික භෞතික විද්‍යාවට මාරු විණි. ප්ලෑන්ක් අධ්‍යයන වාර හයක සිද්ධාන්ත දේශනා මාලාවක් ආරම්භ කළේය.
වදකහ



වෛද්‍ය භාවිතය 
වදකහ මානසික වර්ධනය සිදුතරතැයි විශ්වාස කෙරෙන බැවින් කුඩා දරුවන්ට හා ලමා වියැති ශිෂ්‍යයන්ට දෙනු ලැබේ.

මෙහි රයිසෝමය ශමනක හෙවත් වේදනා නාශක ගතිගුණ ඇති බව සැලකෙන අතර අපස්මාරය සඳහා ප්‍රතිකාර කිරීමේදී භාවිතා වෙයි. අතීසාරය, උණ, වකුගඩු ආබාධ, වාතජ්වරය හෙවත් රූමැටිසියාව, සමහරක් හමේ රෝග, ආදිය සඳහාද මෙය භාවිතා වෙයි. වදකහ බොහෝ සාම්ප්‍රදායික ආයුර්වේද වෛද්‍ය යෝගයන්හී සංඝටකයක් වෙයි.

ආශ්‍රිත ලිපි
 කහ

ඖෂධීය ශාක
රික් පෙරී

ජේම්ස් රිචර්ඩ් "රික්" පෙරී (උපත මාර්තු 4, 1950) යනු 47වන සහ වර්තමාන ටෙක්සාස් ආණ්ඩුකාරවරයාය. රිපබ්ලිකන් පාක්ෂිකයෙක් වන පෙරී, 1998දී  ටෙක්සාස් ලුතිනන් ආණ්ඩුකාරවර ලෙසින් තෝරා පත් කර ගැනුනු අතර එක්සත් ජනපද ජනාධිපති වනු වස් එවකට-ආණ්ඩුකාරවර ජෝර්ජ් ඩබ්. බුෂ් 2000 දෙසැම්බර් හිදී ඉල්ලා අස්වූ විට ආණ්ඩුකාරවර ධූරයෙහි රාජකාරි ඇරඹීය.  පරිපූර්ණ ආණ්ඩුකාර-පදවීය ධූර කාලයන් සඳහා 2002, 2006 සහ 2010 දී පෙරී තේරී පත් විය. අද දක්වා  ක ධූර කාලයකට හිමි කම් කියන පෙරී,  අඛණ්ඩව වැඩිම කලක් සේවය කරන වත්මන් එ.ජ. ආණ්ඩුකාරවරයා වන අතර, අයෝවා හී ටෙරී බ්‍රාන්ස්ටඩ් ට පසුව වැඩිම කලක් සේවය කරන වත්මන් එ.ජ. ආණ්ඩුකාරවරයා වෙයි.

2011 අගෝස්තු 13 දිනදී පෙරී විසින් ප්‍රකාශයට පත් කෙරුණේ,  2012 ජනාධිපතිවරණයෙහි  එක්සත් ජනපද ජනාධිපති තනතුර සඳහා රිපබ්ලිකන් නාමයෝජනා  සඳහා තරග වැදෙන බවයි .

ආශ්‍රිත
නූතන චරිතාපදාන

ඉංග්‍රිසි ජීවනචරිතාපදාන යුගය වන “ස්වර්ණමය අවධිය”(Golden age) ආරම්භ වුයේ19 වන ශතවර්ෂයේ දීය. Biography හා autobiography වචන ඉංග්‍රිසි ශබ්ද කෝෂයට ඇතුළත් වුයේ ද මේ වකවානුවේය. මේ වකවානුවේ විශිෂ්ඨ නිර්මාණ වුයේ සැනුබෙල් ජොන්සන්ගේ “critic material” හා “speak for itself” ය. බොස්බෙල් සම්පාදනය කල අතර, ජොන්සන් රචනය ද කළේය. ජොන්සන් රචනා නථනයෙන් භාවිතා නොකල අතර, නෙට් කතන්දර හා සිද්ධීන් තෝරා ගත්තේය. ප්‍රේමාන්විත ජිවතචරිපාදනා ජෝන්සන්ගේ විවේචනයට හේතුවිය. සාක්ෂි හා පාපොච්චාරණය සම්ප්‍රදායන් වත්මන් ලෝකයට හඳුන්වා දෙනු ලැබුවේ පුරිමන් හා නිබැන්ර් විසිනි. පොදු ඇමරිකානු චරිතාපදාන  ඉංග්‍රීසි ආකෘතිය අනුකරණය කර ඇති බව පෙනේ. තෝමස් කාලයිල්ගේ මතයට අනුව චරිතාපදාන ඉතිහාසයෙහි කොටසකි. මානවයා තුළ සමාජය හා එහි සංස්ථා පිළිබඳ මනා දැනීමක් තිබිය යුතුය බව ඔහු පෙනවා දෙයි. ඇමරිකානු චරිතාපදාන ඉතිහාසය ගොඩනැගීමෙහිලා විශාල රුකුලක් වී ඇත.

සටහන්
ෆාහ්‍රිඩ් මුරේ ඒබ්‍රහම්

ෆාහ්‍රිඩ් මුරේ ඒබ්‍රහම් (උපත ඔක්තෝම්බ්‍ර 24, 1939) ඇමෙරිකානු ජාතික ඇසිරියන් පාරම්පරිකයෙකි. ඔහුව ලෝකයා වඩාත් හඳුනා ගත්තේ “Amadeu” හි   ඇන්ටොනියො සැලිරි ලෙස රඟපෑමෙන් පසු  හොඳම නළුවා ලෙස ඇකඩමි සම්මාන දිනා ගැනීමෙන් පසුවය. ඔහු විවිධ ප්‍රධාන සහ සහාය චරිත වලට පණ පොවා ඇත.
ඒබ්‍රහම්, කාර්මිකයකු වූ ඔහුගේ පියා ෆාරීඩ් ඒබ්‍රහම්ට සහ මව ජොසපීන්ට දාව උපත ලැබීය. ඔහුගේ පියා 1920 දී සිරියාවෙන් සංක්‍රමණය  වු ඇසිරියන් ක්‍රිස්තියානි ජාතිකයකු විය. ඔහුගේ මව ඉතාලියානු ඇමෙරිකානු සම්භවයක් සහිත කාන්තාවක් විය. ඒබ්‍රහම් හැදී වැඩුනේ මෙක්සිකානු දේශසීමාව අසල පිහිටි එල්පාසූ වලය.එහිදී ඔහු කලක් කල්ලියක සාමාජිකයකු වී සිටියේය. ඔහු Texas Western College හි ඉගෙනුම ලැබීය. එහිදී ඔහු හොඳම නළුවා ලෙස නම් කරන ලදී. පසුව ඔහු Uta Hagen හිදී ද   ඉගෙනුම ලැබීය.
ඔහු වේදිකාවෙන් තම රංඟන ජීවිතය පටන් ගත්තේය.
අන්තර්ජාතික ජංගම උපකරණ අනන්‍යතාව

අන්තර්ජාතික ජංගම උපකරණ අනන්‍යතාව හෝ IMEI  () යනු  GSM, WCDMA, සහ iDEN ජංගම දුරකථන ද, සමහර චන්ද්‍රිකා දුරකථන ද හදුනාගැනීමට සාමාන්‍යයෙන් අද්විතීය ලෙස යොදාගන්නා අංකයකි. මෙය සාමාන්‍යයෙන් දුරකථනයෙහි බැටරි අංශයෙහි ඇතුලතින් මුද්‍රණය කොට ඇත. දුරකථනයෙහි තිරය මතට එය ලබා ගැනීමට අවශ්‍ය නම් *#06# යන කේතය යතුරු පුවරුවෙහි යතුරු ලියනය කිරීමෙන් ලබා ගත හැක.
ජංගම දුරකථන

ජංගම දුරකථනය වනාහි පුළුල් භූගෝලීය අවකාශයක් හරහා ජංගම දුරකථන ඇමතුම් ලබා ගැනීම සඳහා තනන ලද ඉලෙක්ට්‍රොනික උපාංගයකි.

ජංගම දුරකථන
Ring Main Unit

RMU-Ring Main Unit

It is the unit(switchgear) to help to control "high voltage(11kv) ring circuits".By using this we can do maintenance and modifications.
 
වලය පරිපථ ප්‍රධාන ඒකකය(සුවිචය)

විදුලිය ඉංජිනේරු විද්‍යාවේ අධි වෝල්ටීයතා (කි.වෝල්ට් 11)සැපයුම් සඳහා වන භූගත පරිපථ සඳහා යොදාගන්නා උපාංගයකි(පොලොවට ඉහල උප පොලක මෙය ස්ථානගත කරනු ලැබේ ).මෙය ස්විචයක් ලෙසද සඳහන් කර හැක.නිවැරදි ක්‍රියාකාරිත්වය නොදැන භාවිතාකිරීමට යාම ඉතා  භයානක විය හැක.
ගරු

ගරු නමැති උපසර්ගය යනු  සමහරක් පුද්ගලයන්ගේ නමට ඉදිරියෙන් භාවිතා කෙරෙන  තාන්න මාන්නයකි. එය ගෞරවවාචී තාන්න මාන්නයක් ලෙසින් සැලකේ.

භාවිතය

ශ්‍රී ලංකාව

ගරු යන්න භාවිතය පිලිබඳව නීතියක් හෝ සම්මත රීතියක් නැත. ශ්‍රී ලංකාවෙහිදී, සාමාන්‍යයෙන් පහත දැක්වෙන පුද්ගලයන් වෙනුවෙන් ගරු  යන තාන්න මාන්නය භාවිතා වේ

 ශ්‍රී ලංකාවේ පාර්ලිමේන්තුවෙහි කථානායක සහ මන්ත්‍රීවරුන්. 
 ශ්‍රේෂ්ඨාධිකරණයෙහි සහ අභියාචනාධිකරණයෙහි විනිශ්චයකාරවරුන්.
 ඕනෑම සභාවක සභාපති, ලේකම්, භාණ්යඩාගාරික වැනි තනතුරක්

උපසර්ග
පරිගණකයක් මත චරිත සහ වස්තු නිර්මාණය

ත්‍රිමාණ පරිගණක සජිවීකරණයේදී ත්‍රිමාන ආකෘති නිර්මාණය, ක්‍රම ලේඛිත චලනයන් සමග සංයෝජනය කෙරෙයි. සත්‍ය ත්‍රිමාන ඛණ්ඩාංක පද්ධතියක් මත ජ්‍යාමිතික මුදුන්, මුහුණු සහ දාර ඇසුරින් ආකෘති නිර්මාණය කෙරෙයි. මෙහිදි මැටි හෝ හුණු බදාම භාවිත කර වස්තූවක් අඹන ආකාරයෙන් කරන අතර එහිදී දල හැඩතල වලින් ආරම්භ කොට නිෂ්චිත තොරතුරු ඇතුළත් කිරීම දක්වා විවිධ ඇඹීම් උපාංග භාවිතා කර වස්තූන් ඇඹීමක් සිදු කෙරෙයි. ත්‍රිමාන දැලිස විරූපනය සදහා අස්ථි / සන්ධි පද්ධතියක් නිර්මාණය කෙරෙයි. (උදා - මැනව රූපි ආකෘතියක් ගමන් කිරීමට සැලැස්වීම සඳහා) රිගින් (Rigging) යනුවෙන් හැදින්වෙන ක්‍රියාවලිය ඔස්සේ අතාත්වික රූකඩය සඳහා විවිධ පාලක සහ අල්ලු සකස් කෙරෙන අතර මේවා සජිවිකරණ නිර්මාපකයා විසින් චරිතය හැසිරවීමට භාවිතා කරනු ලබයි. Toy Story නමින් Pixar සමාගම නිර්මාණය කළ චිත්‍රපටයෙහි අඩංගු වු Woody නම් චරිතය සදහා විශේෂිත සජිවිකරණ පාලක 700 ක් භාවිතා වේ. The Chronicles of Narnia – The Lion, The Witch and the Wardrobe නම් චිත්‍රපටයේ Aslan නම් චරිතය සදහා මෙවැනි පාලක 1851 ක් තිබු අතර ඉන් 742 ක් චරිතයේ මුහුණ සදහා භාවිත වු ඒවා විය. මෙම චරිත නිර්මාණය කිරීම සදහා Rhythem and Hues චිත්‍රාගාරයට වසර දෙකක් ගත විය. 2004 වසරේ ඉදිරිපත් කෙරුණු The Day After Tomorrow චිත්‍රපටය නිර්මාණය කිරීමේදී වීඩියෝ විමර්ෂණ සහ නිරවද්‍ය භූ විද්‍යාත්මක කරුණු ඇසුරෙන් දරුණු කාලගුණික බලපෑම් පිළිබදව ආකෘති නිර්මාණය කිරීමට නිර්මාණ කරුවන්ට සිදුවිය.

King Kong චිත්‍රපටයේ, 2005 ප්‍රති නිර්මාණයේදී නිර්මාණ ශිල්පීන්ට රූපරාමු සදහා ගෝරිල්ලාගේ උචිතම පිහිටුම නිර්ණය කර ගැනීම සඳහාත් සත්වයා තුළ මානව ගුණාංග නිර්මාණය කිරීම සඳහාත් (මේ සදහා ඇන්ඩිගේ හැගීම් ප්‍රකාශන භාවිතා විය.) ඇන්ඩි සර්කිස් ආධාර කර ගැනීමට නිර්මාණ ශිල්පීන්ට සිදුවිය. පීටර් ජැක්සන්ගේ The Lord of the Rings චිත්‍ර පටයේ Gollum චරිතය ද සර්කිස් විසින් රඟ දක්වන ලදී.

Toho චිත්‍රාගාරය සිය ප්‍රසිද්ධ Godzilla චරිතය නිරූපණය සදහා පරිගණක රූ නිර්මාණ ක්‍රම යොදා ගැනීම ප්‍රතික්ෂේප කළේය. ඔවුන් ඊට ඉදිරිපත් කළ පැහැදිලි කිරීම වුයේ තමන් හැම විටම ඒ සදහා Suitmation තාක්ෂණය භාවිත කළ බවත් ඒ වෙනුවට පරිගණක භාවිතය චරිතයේ සජිවී බවට හානි කිරීමට හේතු විය හැකි බවත්.

සටහන්
ඇලෙක්සැන්ඩර් ග්‍රැහැම්බෙල්

ඇලෙක්සැන්ඩර් ග්‍රැහැම්බෙල් 1847 මාර්තු 3 වැනිදා ස්කොට්ලන්තයේ එඩින්බරෝ නුවරදී උපත ලැබුවේය.ඒ මහාචාර්ය ඇලෙක්සැන්ඩර් මෙල්විල් බෙල්ට සහ එලිසා ග්‍රේස් මවට දාවය. ඔහුට සහෝදරයන් දෙදෙනෙකු සිටිමුත් ඔවුන් ශ්වසනාබාධවලට ගොදුරුවීමෙන් ළමාවියේදීම මිය ගියහ.

ජීවිතයේ මුල් අවධිය 
ළමාවියේදීම ඇලෙක් නව සොයා ගැනීම් සිදුකළේය. වයස 12 දී තම අසල්වැසි මිතුරා සමඟ ඔහුගේ අසල්වැසියාට පිටි පිළියෙල කරන යන්ත්‍රයක් සාදා දුන් ඇලෙක්සැන්ඩර් හට ජෝන් හර්ඩ්මන් නම් වූ එම අසල්වැසියා නව සොයාගැනීම් කිරීමට වෙනම වැඩපොළක් සාදා දුන්නේය.

කුඩා කල සිටම ඔහු චිත්‍ර ඇඳීමට, මැටි බඳුන් කර්මාන්තයට හා සංගීතයට මහත් ඇල්මක් දැක්වීය. තනිවම පියානෝව ඉගෙනීම හා විවිධ කටහඬ අනුකරණයෙන් ඔහු පවුලේ අයව මවිත කරවීය. තම මවගේ සෙමෙන් වර්ධනය වූ බිහිරි බව ඔහුට මහත් දුකක් විය. විවිධ ශබ්ද හා ක්‍රම මගින් තම බිහිරි මව හා කථා කරන්නට ඔහු උත්සාහ දැරීය. ඔහුගේ පිය පරම්පරාව භාෂා ශබ්ද නැගීම සම්බන්ධ ගුරුවරුය. ඉතා දුර්වල පාසල් අධ්‍යාපන මට්ටමක් පෙන්වූ ඔහුව සීයා වෙත යවන ලදි. මෙහිදී ඔහු විද්‍යාව කෙරෙහි වූ උනන්දුව වැඩිදියුණු කරගත් අතර වයස 16 දී භාෂා ශබ්ද නැගීම සම්බන්ධව සිසු ගුරුවරයෙකු බවට පත්විය. පළමුව එඩින්බරෝ සරසවියට ඇතුළත් වූවද ඔහු උපාධිය ලබාගත්තේ මොරෙන්ටෝ සරසවියෙනි.

1863 දී වෙනත් නව නිර්මාණකරුවෙකුගේ නිර්මාණයක් අනුකරණය කරමින් ඔහු සහ ඔහුගේ සහෝදරයා නිමවූ "කතාකරන ඔලූව” ඔහුගේ පියා සහ අසල්වැසියන්ගේ ප්‍රසාදයට හේතු විය. තම සුරතල් බල්ලාව විවිධ ශබ්ද නැංවීමට ඔහු පුරුදු කළේය. වයස 19 දී පියාගේ මිතුරෙකුට ලිපියක් ලියමින් ඔහු තම හඬ නැංවීමේ යාන්ත්‍රික නිර්මාණ පිළිබඳව හඳුන්වා දුනි. එමඟින් තවදුරටත් තම හැදෑරීම් ඉදිරියට ගෙනයා හැකි විය. ඔහුගේ කුඩා කාලය අසුන්දර විය

1847 උපත්
1922 මරණ
ව්‍යවසායකයා



අර්ථ නිරූපනය සහ පාරිභාෂික ශබ්ද මාලාව 

අලුත් සහ වඩා වැඩි වටිනාකමක් ඇති ක්‍රම සංවිධානය කිරීමට උත්සාහ දරන සහ ප්‍රතිඵල සම්බන්ධයෙන් සම්පූර්ණ වගකීම භාරගන්නා වූ කිසියම් තැනැත්තෙකු ව්‍යවසායකයෙකු වේ.

නිරුත්ති ශාස්ත්‍රය  

ව්‍යවසායකයා(Enterpreneur) යන වචනය ප්‍රංශ බසින් උකහා ගත් වචනයකි. ප්‍රංශ භෘෂාවේ “enterprendre” යන ක්‍රියාපදයෙන් “භාර ගන්නවා” යන වචනය සහ “අතර” යන තේරුම  අරුත් ගන්වයි. එය ලතින් භාෂාවේ “එන්ට්‍ර”යන වචනය සහ ගැනීම යන තේරුම  ඇති “ප්‍රේන්ද්‍ර” යන වචනය එක් වී තැනුණකි. ප්‍රංශ භාෂාවේ ක්‍රියා කරන පුද්ගල ක්‍රියාපදයේ අවසානයට “eur” එකතු වී ඇත. මෙය ඉංග්‍රීසි භාෂාවේ  “er”  යන අවසාන පදයට සමාන වේ. ව්‍යාපාරය යන වචනයද මේ හා සමාන වන අතර එය එන්ට ප්‍රෙන්ඩ්‍රෝ යන වචනයේ කෘදන්තය වේ.

එන්ට්‍රොප්‍රෙසෙසුක් යනු හුදෙක් එන්ට්‍රාපොන්ර්  යන වචනයේ විරුද්ධ ලිංගික වචනයයි. 

මිලර්ට අනුව ව්‍යවසායකයා ආරම්භ කිරීමට, පවත්වා ගැනීමට හා අවශ්‍ය විටදී  ව්‍යාපාරික වස්තුවක් ඵලදායි ලෙස හා කාර්යශූර ලෙසින් විසුරුවා දක්වන අයෙකි.

ව්‍යවසායකයා යනු නායකයෙක් ය.

ශාස්ත්‍රඥ රොබට්  රීච් විසින් නායකත්වය යනු කළමනාකරණයේ පොදු හැකියාව ‍බවත්, කණ්ඩායම් ගොඩනැඟීම ව්‍යවසායකයෙකු තුළ තිබිය යුතු අත්‍යවශ්‍ය ගුණාංගයක් බවත් සලකන ලදි. මෙම සංකල්පයේ ආරම්භය වී ඇත්තේ බික් හර්ඩ්  කැන්වලියෝන් විසින් රචිත  ඇසේ සර්ලා නැචුරේ ඩෝ කොමස් රේල් (1975)  සහ "ජීන් බැප්ටිස්ට් සේ "යන කෘති වලින්ය. වඩාත් පොදු වශයෙන් පිළිගත් න්‍යායක් වනුයේ ඉඩ ප්‍රස්ථා සහ ඒවායේ වාසි ලබා ගැනීමට හැකි මනා ස්ථාවරයක සිටින  මිනිසුන්ගේ එකතුවෙන් ඇතිවන ඉල්ලුම නිසා ව්‍යවසායකයන් මතුවන බවයි. ව්‍යවසායකයෙකුට යම් ගැටලුවක් විසඳා ගැනීමේදී එම ගැටළුව හඳුනාගත හැකි  පුද්ගලයන් අවශ්‍යයි. එම පුද්ගලයන් ටිකදෙනා අතර ඔහු/ඇය සිටින බව හැඟී යා හැකි ය. මෙම මතය අනුව අනාගත ව්‍යවසායකයෙක් විය හැකි අය සඳහා තොරතුරු බෙදා හැරීම පිළිබඳ(ඒස්ට්‍රියන් ස්කූල් ඉකානොමික්ස්) සහ ව්‍යවසායකින් බිහිකිරිමේ වේගය වෙනස් කරන්නේ කෙසේද යන්න (මුල ධනය සඳහා පිවිසුම, තරඟය) සම්බන්ධයෙන් ඇමෙරිකාවේ ද විද්වතුන් ප්‍රධාන න්‍යායන් කරයි. ජෝසප් ස්කටන් විසින් ව්‍යවසායකයා යනු නම්‍යකරණය කරන්නා යනුවෙන් පවසා ඇත.

සටහන් 

{|

|-

|Entrepreneur
|-
හරිතලව

හරිතලව වනාහි ප්‍රභාසංස්ලේෂණය සිදුකරන සූන්‍යෂ්ටික සෛලවල පමණක් දැකිය හැකි ද්විපටලමය ඉන්‍ද්‍රිකා ය.

ව්‍යුහමය ලක්‍ෂණ 
සිනිඳු ද්විපටලයකින් යුතුය. එම පටල අතර අන්තර් සෛලීය අවකාශය නමැති කුඩා අවකාශයක් වේ. අභ්‍යන්තර පටලයෙන් ඇතුලට නෙරායාමක් සේ ඇතිවන තරලමය හා කුහරමය නාල ‘සූස්තර‘ නමින් හඳුන්වයි. මෙම සූස්තරවල සමහර ස්ථාන විශාලවී කැටි බඳු ව්‍යුහ සාදයි. ඒවා ‘තයිලකොයිඩ‘ නම් වේ. තයිලකොයිඩ එකක් මත එකක් පිහිටා ‘පංජරකණිකා‘ සෑදේ. ක්ලෝරෆීල් ආදී වර්ණක එතුල ගිලී පවතී.
සෑම හරිතලවයක ම, ක්ලෝරෆීල් a පවතී. එසේ ම ක්ලෝරෆීල් b, කැරොටිනයිඩ හෙවත් කැරටීන් හා සැන්තෆීල් ආදිය ද හරිතලව තුල පවතී.හරිතලවය ද්විකරණය වියහැකි ඉන්ද්‍රිකාවකි. හරිතලවයක පූරකයෙහි චක්‍රීය DNA අණුවක්, 70 s රයිබසෝම , ප්‍රභාසoස්ලෙෂණයේ එන්සයිම , ජලය දක්නට ලැබේ.තවද

කෘත්‍ය 
ප්‍රභාසංස්ලේෂණයේදී සූර්ය ශක්තිය බවට පත්වන්නේ හරිතලව තුලය. මෙහි ඇති රයිබසෝම මගින් ප්‍රෝටීන සංස්ලේෂණය කෙරෙන අතර හරිතලව තුළ ප්‍රභාසංස්ලේෂණ එන්සියම ගබඩා කෙරේ. හරිතලව කොපුවෙන් ආරක්‍ෂාව ද පංජර කණිකා මගින් ආලෝක ප්‍රතික්‍රියාව ද පංජරයෙන් අඳුරු ප්‍රතික්‍රියාව ද පිෂ්ට කණිකා හා තෙල් බිඳු මගින් ආහාර සංචිත කිරීම ද චක්‍රීය DNA මගින් ආවේණික ලක්‍ෂණ පාලනය ද සිදු වේ.

සෛල ජීව විද්‍යාව
ඉන්ද්‍රිකා